
LIETUVOS RESPUBLIKOS ŽEMĖS ŪKIO 

MINISTRAS

ĮSAKYMAS

DĖL ŽEMĖS ŪKIO MINISTRO 2004 M. GEGUŽĖS 28 D. ĮSAKYMO NR. 3D-324 „DĖL GYVULIŲ SKAIČIAUS PRILYGINIMO VIENAM SUTARTINIAM GYVULIUI BEI AUGALŲ PRISKYRIMO AUGALŲ GRUPĖMS EKOLOGINĖS GAMYBOS ŪKIUOSE“ PAKEITIMO 

_____________________ Nr. ______________________

Vilnius

P a k e i č i u  Lietuvos Respublikos žemės ūkio ministro 2004 m. gegužės 28 d. įsakymą  Nr. 3D-324 „Dėl gyvulių skaičiaus prilyginimo vienam sutartiniam gyvuliui bei augalų priskyrimo augalų grupėms ekologinės gamybos ūkiuose“ (Žin., 2004, Nr. 88-3244; 2007, Nr. 81-3343,        Nr. 122-5016) ir išdėstau jį nauja redakcija:

„LIETUVOS RESPUBLIKOS ŽEMĖS ŪKIO 

MINISTRAS

ĮSAKYMAS

DĖL GYVULIŲ SKAIČIAUS PRILYGINIMO VIENAM SUTARTINIAM GYVULIUI BEI AUGALŲ PRISKYRIMO AUGALŲ GRUPĖMS EKOLOGINĖS GAMYBOS ŪKIUOSE
 Vadovaudamasis Lietuvos Respublikos žemės ūkio, maisto ūkio ir kaimo plėtros įstatymo (Žin., 2002, Nr. 72-3009; 2008, Nr. 81-3174) 13 straipsnio 2 dalimi, Lietuvos kaimo plėtros 2007–2013 metų programos priemonės „Agrarinės aplinkosaugos išmokos“ programų „Kraštovaizdžio tvarkymas“, „Ekologinis ūkininkavimas“ ir „Rizikos“ vandens telkinių būklės gerinimas“ įgyvendinimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-152 (Žin., 2007,  Nr. 41-1561; 2010, Nr. 41-1995),
n u s t a t a u, kad:
1. Apskaičiuojant paramos dydį, gyvūnai perskaičiuojami į sutartinius gyvulius taip:

pagal Lietuvos kaimo plėtros 2007–2013 metų programos priemonės „Agrarinės aplinkosaugos išmokos“ Ekologinio ūkininkavimo programą: buliai, karvės ir kiti galvijai, vyresni nei 2 metų, arkliai, vyresni nei 6 mėnesių – 1 sutartinis gyvulys; galvijai nuo 6 mėnesių iki 2 metų – 0,6 sutartinio gyvulio; galvijai ir arkliai, jaunesni nei 6 mėnesių – 0,4 sutartinio gyvulio; kiaulės paršavedės, kuiliai – 0,5 sutartinio gyvulio; kitos kiaulės nuo 3 iki 8 mėn., kiaulės daugiau kaip 8 mėn.– 0,3 sutartinio gyvulio; avys, ožkos – 0,15 sutartinio gyvulio; triušiai (patinai ir patelės su prieaugliu iki atjunkymo) – 0,025 sutartinio gyvulio; vištos dedeklės – 0,014 sutartinio gyvulio; kiti naminiai paukščiai (broileriai, antys, kalakutai, žąsys) – 0,03 sutartinio gyvulio.
2. Lietuvos kaimo plėtros 2007–2013 metų programos priemonės „Agrarinės aplinkosaugos išmokos“ Ekologinio ūkininkavimo programoje išvardytoms augalų grupėms priskiriami šie ekologinės gamybos ūkiuose auginami augalai:

 2.1. daugiametėms žolėms – aliejiniai ridikai, baltieji dobilai, baltosios smilgos, beginklės dirsuolės, esparcetai, facelijos, geltonžiedžiai barkūnai, kultūrinės ganyklos, kultūrinės pievos, liucernos, natūralios ganyklos, natūralios pievos, nendriniai dryžučiai, nendriniai eraičinai, paprastieji gargždeniai, paprastosios miglės, paprastosios šunažolės; pašariniai motiejukai, pelkinės miglės, pievinės miglės, pieviniai pašiaušėliai, raudonieji dobilai, raudonieji eraičinai, rausvieji dobilai, rytiniai ožiarūčiai, seradėlės, smulkieji motiejukai, svidrės, tikrieji eraičinai, žolių mišiniai;
2.2. varpinių ir ankštinių javų, išskyrus biodegalams gaminti auginamus javus, pasėliams (priskiriami tik pieninės - vaškinės brandos pasėliai) – avižos, baltosios garstyčios, burnočiai, grikiai, javų mišiniai, kukurūzai, kviečiai, kvietrugiai, lęšiai, linai, lubinai, miežiai, pašarinės pupos, pupelės, rapsai, rugiai, sojos, soros, vikiai, žirniai; 
2.3. daržovių ir bulvių pasėliams – bulvės, cukriniai runkeliai, daržovės, pašariniai runkeliai;
2.4. vaistažolėms, aromatiniams ir prieskoniniams augalams – bazilikai, blakinės kalendros, citrininiai čiobreliai, didieji debesylai, didžiosios dilgėlės, didžiosios varnalėšos, garbanotosios mėtos, gelsvės, juodosios garstyčios, kartieji kiečiai, krapai, krienai, kvapiosios stumbražolės, mairūnai, miškinės sidabražolės, paprastieji kmynai, paprastieji raudonėliai, paprastosios jonažolės, paprastosios sukatžolės, petražolės, pipirmėtės, rausvažiedės ežiuolės, rudosios garstyčios, smėlyniniai šlamučiai, tikrieji margainiai, tikrosios levandos, triskiaučiai lakišiai, trispalvės našlaitės, vaistinės agurklės, vaistinės melisos, vaistinės paprastosios gyvatžolės, vaistinės medetkos, vaistinės ramunės, vaistinės svilarožės, vaistinės šventagaršvės, vaistinės taukės, vaistiniai čiobreliai, vaistiniai šalavijai, vaistiniai valerijonai, ženšeniai;
2.5. uogynams:

2.5.1. jei pareiškėjai, pateikė paraiškas iki 2007 m. gruodžio 31 d. – agrastai, aktinidijos, aronijos, avietės, braškės, bruknės, erškėtrožės, gervuogės, gudobelės, kultūriniai šermukšniai, mėlynės, serbentai, spanguolės, svarainiai, šaltalankiai, šilauogės, valgomieji sausmedžiai, vynuogės, žemuogės;

2.5.2. jei pareiškėjai teikia paraiškas nuo 2008 m. sausio 1 d. – agrastai, aktinidijos, aronijos, avietės, braškės, bruknės, erškėtrožės, gervuogės, gudobelės, kultūriniai šermukšniai, mėlynės, serbentai, spanguolės, svarainiai, šaltalankiai, šilauogės, valgomieji sausmedžiai, žemuogės;

2.6. sodams:

2.6.1. jei pareiškėjai pateikė paraiškas iki 2007 m. gruodžio 31 d. – abrikosai, kriaušės, lazdynai, obelys, persikai, riešutmedžiai, slyvos, trešnės, vyšnios;

2.6.2. jei pareiškėjai teikia paraiškas nuo 2008 m. sausio 1 d. – kriaušės, lazdynai, obelys, slyvos, trešnės, vyšnios.“ 
Žemės ūkio ministras




                                            Kazys Starkevičius

  2011 m. kovo 22 d.                .                    . 

